צו התכנון והבנייה (פטור מתוכנית ומהיתר להחלפת צנרת המוליכה דלק לתשתיות חיוניות) (חרבות ברזל) (הוראת שעה)

{{ח:התחלה}}
{{ח:כותרת|צו התכנון והבנייה (פטור מתוכנית ומהיתר להחלפת צנרת המוליכה דלק לתשתיות חיוניות) (מלחמת התקומה) (הוראת שעה), התשפ״ו–2025}}

{{ח:פתיח-התחלה}}
{{ח:תיבה|ק״ת תשפ״ו, 354|צו התכנון והבנייה (פטור מתוכנית ומהיתר להחלפת צנרת המוליכה דלק לתשתיות חיוניות) (מלחמת התקומה) (הוראת שעה)|https://olaw.org.il/takanot/takanot-12121.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבנייה#סעיף 266ה|סעיף 266ה(ב)}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק), לאחר שהשתכנעתי שמדובר במיזם בעל חשיבות ודחיפות לאומית לפי {{ח:חיצוני|חוק התכנון והבנייה#סעיף 266ה|הסעיף האמור}} ולאחר התייעצות עם המועצה הארצית לתכנון ולבנייה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”הגורם המבצע“ – המדינה או מי שהוסמך מטעמה לעניין צו זה לפי החלטת ממשלה כאמור {{ח:חיצוני|חוק התכנון והבנייה#סעיף 266ה|בסעיף 266ה(א)(2) לחוק}};
{{ח:ת|סוג=הגדרה}} ”צנרת דלק חדשה“ – מקטעי צנרת דלק חדשים תת־קרקעיים, שיונחו בסמיכות לצנרת דלק קיימת לשם החלפתה, והכול כמפורט להלן:
{{ח:תתת|(1)}} מקטע א׳ באורך של כ־8.5 ק״מ, מאזור צפונית לקריית חרושת בקריית טבעון עד אזור מזרחית לכפר יהושוע, בתחום המועצה האזורית עמק יזרעאל והמועצה המקומית קריית טבעון;
{{ח:תתת|(2)}} מקטע ב׳ באורך של כ־1.5 ק״מ, מאזור צומת בני דרום עד אזור צפונית למחלף אשדוד, בתחום המועצה האזורית חבל יבנה;
{{ח:תתת|(3)}} מקטע ג׳ באורך של כ־4.5 ק״מ, מאזור מזרחית לכפר ביל״ו מדרום לדרך 4233 עד אזור בית אלעזרי דרומית לדרך מס׳ 411, בתחום המועצה האזורית גזר, המועצה המקומית קריית עקרון והמועצה האזורית ברנר;
{{ח:תתת|(4)}} מקטע ד׳ באורך של כ־8 ק״מ, כולל הרחבת שטח שוחה קיימת ב־13 מ״ר והרחבת שטחה הבנוי ב־10 מ״ר לצורך הכנסת קו חדש, מאזור מזרחית למושב בניה עד אזור צפונית למחלף שורק על דרך מס׳ 6, בתחום מועצות המקומיות גדרה, ברנר ונחל שורק;
{{ח:ת|סוג=הגדרה}} ”צנרת דלק קיימת“ – מקטעי צנרת דלק קיימים תת־קרקעיים המונחים ברצועה המסומנת בצבע סגול בתשריטים {{ח:פנימי|תוספת|שבתוספת}}.

{{ח:סעיף|2|הפטור ותנאיו}}
{{ח:ת}} תיקון צנרת דלק קיימת, הקמת צנרת דלק חדשה והרחבת שוחה קיימת במקטע ד׳, ברצועה המסומנת בצבע סגול בתשריטים {{ח:פנימי|תוספת|שבתוספת}}, העבודות הנדרשות במישרין לשם כך והשימוש בהן, לרבות התחזוקה של הצנרת, פטורים מתוכנית ומהיתר לפי {{ח:חיצוני|חוק התכנון והבנייה#פרק ה|פרק ה׳ לחוק}} לתקופת תוקפו של צו זה, ובלבד שהתקיימו כל אלה:
{{ח:תת|(1)}} העבודות והשימושים ייעשו בידי הגורם המבצע;
{{ח:תת|(2)}} מרחק הצנרת החדשה מצנרת דלק קיימת לא יעלה על 2.5 מטרים, ואולם במקרה שבו סבר הגורם המבצע כי התנאים המקומיים מחייבים את הגדלת המרחק – הוא לא יעלה על 5 מטרים;
{{ח:תת|(3)}} העבודות או השימושים יבוצעו לפי הוראות {{ח:חיצוני|חוק התכנון והבנייה|החוק}} שעניינן תכן הבנייה;
{{ח:תת|(4)}} טרם תחילת העבודות כאמור ברישה יתקיימו כל אלה:
{{ח:תתת|(א)}} התקבל אישור בודק מוסמך כהגדרתו {{ח:חיצוני|תקנות המים (מניעת זיהום מים) (קווי דלק)|בתקנות המים (מניעת זיהום מים) (קווי דלק), התשס״ו–2006}} (להלן – תקנות המים), לתוכנית ההנדסית של צנרת הדלק החדשה;
{{ח:תתת|(ב)}} התקבל אישור המשרד להגנת הסביבה לחוות דעת הנדסית שיגיש הגורם המבצע בנוגע לעמידות צנרת הדלק החדשה ברעידות אדמה; חוות הדעת ההנדסית תתייחס לרעידת אדמה שחזרתה 1:2,475 שנה, תפרט את התאוצות, רמת ההגברה שנלקחה בחשבון ומקורות המידע שעליהם התבססו החישובים;
{{ח:תתת|(ג)}} באזור שרשות הטבע והגנים והמשרד להגנת הסביבה יגדירו אזור רגיש סביבתית, הגורם המבצע יגיש לרשות הטבע והגנים את כל אלה:
{{ח:תתתת|(1)}} תוכנית לביצוע שתכלול תנוחה וחתכים של הקו המוצע המפרטים את מיקום הקו, עומק ההטמנה, הרחבת השוחה, סימון כל התשתיות העוברות בשטח, אופן ביצוע העבודות, מיקום שטחי התארגנות ודרכי גישה;
{{ח:תתתת|(2)}} תוכנית לשיקום נופי ואקולוגי ותוכנית לניטור וטיפול במינים פולשים שייערכו לפי הנחיות רשות הטבע והגנים ויאושרו על ידה;
{{ח:תתת|(ד)}} במקטע שבו תוקם צנרת דלק חדשה בסמוך למעיינות ונחלים זורמים, יש לבצע, בהיוועצות במשרד להגנת הסביבה, קידוחי בדיקת קרקע;
{{ח:תתת|(ה)}} במקטע א׳ באזורים שבהם צנרת הדלק החדשה עוברת בסמיכות לקווי מים ראשיים, הגורם המבצע יגיש לבעל תשתית המים תוכנית לביצוע כאמור בפסקת משנה (ג)(1);
{{ח:תתת|(ו)}} באזורים שבהם צנרת דלק חדשה עוברת בסמיכות לתשתית אחרת, קיימת או מאושרת לפי תוכנית שאושרה או שהוחלט על הפקדתה, או חוצה אותה, הגורם המבצע יגיש לגוף המופקד על פי דין על אותה תשתית תוכנית לביצוע כאמור בפסקת משנה (ג)(1) ויתייעץ עימו לגבי אופן הנחת צנרת הדלק החדשה; בפסקת משנה זו, ”תשתית“ – ובכלל זה דרך או מסילת ברזל;
{{ח:תת|(5)|(א)}} עבודות באזור שיוגדר אזור רגיש כמפורט בפסקת משנה (4)(ג) יבוצעו בליווי אקולוג מטעם רשות הטבע והגנים, ובמקטעים החופפים לנחלים המסומנים בתמ״א 1 – גם בליווי הידרולוג מטעם רשות הניקוז הרלוונטית;
{{ח:תתת|(ב)}} צנרת הדלק החדשה תוקם לפי חוות הדעת ההנדסית שאישר המשרד להגנת הסביבה כאמור בפסקת משנה (4)(ב);
{{ח:תתת|(ג)}} במקטע ד׳ באזור שבו צנרת הדלק החדשה חופפת לרדיוסי מגן של קידוחי מי שתייה – התקבל אישור משרד הבריאות לפתרון הנדסי למיגון הצנרת;
{{ח:תת|(6)}} לאחר הקמת הצנרת החדשה וטרם שימוש בה יתקיימו כל אלה:
{{ח:תתת|(א)}} הגורם המבצע הגיש לממונה כהגדרתו {{ח:חיצוני|תקנות המים (מניעת זיהום מים) (קווי דלק)|בתקנות המים}} (להלן – הממונה) אישור ולפיו צנרת הדלק הותקנה לפי הוראות התקנות כאמור;
{{ח:תתת|(ב)}} במקטעים שבהם הוקמה צנרת דלק חדשה, צנרת הדלק הקיימת פורקה ופונתה מהשטח לפי הנחיות המשרד להגנת הסביבה המפורסמות באתר האינטרנט של המשרד, למעט באזורים שבהם התקבל אישור הממונה כי לא נדרשת פירוקה;
{{ח:תתת|(ג)}} התקבל אישור רשות הטבע והגנים כי הקמת צנרת הדלק החדשה בוצעה בהתאם לקבוע בפסקת משנה (4)(ג)(2).

{{ח:סעיף|3|תוכנית עדות}}
{{ח:ת}} עם גמר ביצוע העבודות להקמת צנרת הדלק החדשה, הגורם המבצע יערוך תוכנית עדות (AS MADE) ויעביר עותק ממנה בצירוף המסמכים והאישורים שקיבל בהתאם להוראות {{ח:פנימי|סעיף 2|סעיף 2}}, לוועדה המקומית שבתחומה מונחת צנרת הדלק החדשה, למשרד האנרגיה והתשתיות ולמשרד להגנת הסביבה.

{{ח:סעיף|4|הפסקת השימוש והשבת המצב לקדמותו}}
{{ח:ת}} עם פקיעת צו זה, הגורם המבצע יפעל להפסקת השימושים מכוח צו זה ולהשבת המצב לקדמותו ככל האפשר, אלא אם כן אושרו על פי כל דין.

{{ח:סעיף|5|שמירת דינים}}
{{ח:ת}} אין בצו זה כדי לגרוע מהחובה לעמוד בהוראות לפי כל דין.

{{ח:סעיף|6|תוקף}}
{{ח:ת}} תוקפו של צו זה 36 חודשים.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיפים 1}} {{ח:פנימי|סעיף 2|ו־2}})}}}}

{{ח:סעיף*}}
{{ח:ת}} '''מקטע א – חלק 1''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע א – חלק 2''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע א – חלק 3''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע א – חלק 4''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ב''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ג – חלק 1''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ג – חלק 2''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ג – חלק 3''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ד – חלק 1''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ד – חלק 2''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ד – חלק 3''' {{ח:הערה|(תשריט הושמט)}}

{{ח:סעיף*}}
{{ח:ת}} '''מקטע ד – חלק 4''' {{ח:הערה|(תשריט הושמט)}}

{{ח:חתימות|י״ט בכסלו התשפ״ו (9 בדצמבר 2025)}}
* '''בנימין נתניהו'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]